હેડલીએ એક દિવસ પહેલાં જ ખુલાસો કર્યો હતો કે ૨૬/૧૧ના મુંબઈ હુમલા બાદ તે અલ કાયદા માટે કામ કરવા લાગ્યો હતો. દિલ્હીની નેશનલ ડિફેન્સ કૉલેજ પણ અલ કાયદાના નિશાન પર હતી. હેડલીએ એવી પણ કબૂલાત કરી હતી કે ત્રાસવાદીઓને કરાચીથી બધી સૂચનાઓ મળી રહી હતી. ત્રાસવાદીઓ ભારતીય મોબાઈલનો ઉપયોગ કરી રહ્યા હતા. હેડલીએ વધુમાં જણાવ્યું હતું કે સાજિદ મીરે મને એક ભારતીય ફોન આપીને જણાવ્યું હતું કે વાઘા બોર્ડર સુધી જઈને ચેક કરી લે કે આ ફોન ત્યાં કામ કરે છે કે નહીં.